Raudondvaris (Radviliškis)
Raudondvaris – kaimas Radviliškio rajono savivaldybėje, 1 km į rytus nuo Šeduvos, šalia kelio  A9  Panevėžys–Šiauliai . Pakalniškių seniūnijos ir Raudondvario seniūnaitijos centras. Veikia biblioteka. Yra Raudondvario tvenkinys (patvenkta Daugyvenė). Išlikęs buvusio Raudondvario dvaro pastatų ansamblis (XIX a., priklausė Teodorui fon Ropui) ir parkas (dabar dalyje dvaro pastatų yra įsikūrusi Šeduvos technologijų ir verslo mokykla). Veikia Šeduvos aerodromas.